  Майя Бывальцева Алнашын 80 интылы чаклам «Дубки» ясли-сад усьтӥзы. Ужъёсты Росси азьмуртэн кичӧлтэм «Демография» йӧскалык ӵектос улсын быдэстӥзы. Со сярысь Удмуртиысь тӧролэн но кивалтэтлэн пресс-службазы ивортэ. Нылпи садэз 2019-тӥ арын толсуре пуктыны кутскизы. Ӵектослэн дуныз 92 миллион манет луиз, со пӧлысь 41 миллион манетсэ федерал коньдэтысь висъязы, 51 миллионзэ – элькунысь. «Дубки» нылпи садын туала куронъёслы тупась пӧран тӥрлык, кӧлон но шудон висъетъёс, вӧлмыт актовой зал, пӧртэм шудонъёс вань. Со сяна, визьнодасьёслы нимысьтыз программа быръемын, кудӥзъя соос покчиосты азинтыны быгатозы. Татчы матысь гуртъёсысь пиналъёсты ваё Алексей Семёнов, Алнаш ёрослэн тӧроезЯсли-садэ пиналъёсты 14-тӥ толшоре кутыны кутскизы. Тужгес пичиезлы нылпилы 7 толэзь гинэ. 1-тӥ куарусёнлы эшшо одӥг ясли-сад пуктыны кулэ. Сое усьтэм бере черодэз быдтыны луоз. Куинь аресозь покчиослы нылпи садъёсын интыос кылдытон азьмуртэн пуктэм ужпумъёс пӧлысь одӥгез валтӥсез. Сое 2021-тӥ арлы быдэстыны кулэ ни Светлана Болотникова, Удмуртиысь дышетонъя но тодосъя министрСолэн кылъёсызъя, али ужзэс ӟечлыко быдэстӥсь лэсьтӥськисьёс вань, котькудӥз ӵектос вылтусызъя но пуштросэзъя аспӧртэм луэ. 2019-тӥ арын ми «Демография» йӧскалык ӵектос улсын пуктэм ясли группаосын 27 юртъёсты уже кутӥм. Ужпум капчи ӧй вал, угось ар кутсконын милям ӵектосъёс но ӧй вал ай Александр Бречалов, Удмуртилэн тӧроезТодэ вайытом, азьвылгес Ува каргуртын 80 интылы «Умка» ясли усьтӥзы. Тегъёс: Дышетон нылпиос Удмуртия дӥськут Алнаш АлександрБречалов СветланаБолотникова 100ар  